REFERAT FRÅ FAU-MØTE BARNETRINNET SAND SKULE TYSDAG 4 APRIL 2017

**Desse møtte:** Tor Bjarne Smedsrud, Marianne Myklebust, Torborg Fossan Steine, Øyvind Berge Kathrine Husebø, Camilla Vest, Norunn Nerheim, Morten Aarhus, Siri Helstrup, Linda Dahle, Åsta Bråtveit og Svein Carlos Gjil.

**Desse møtte ikkje**: Konrad Jårvik, Laila Vikse, Alf Rune Håranes, Anders Tysseland, Odd Arne Strand.

**Sak 1: Kort oppsummering av sakene som var oppe til drøfting på sist møte .**

*Innkjøp av kjøkkenutstyr til større arrangement på skulen.*

Ingen tilsette på skulen ønskjer å ha ansvaret for oversikt over utlån av dette utstyret. FAU ønskjer likevel å bidra økonomisk med innkjøp av diverse utstyr, men då kan utstyret kun nyttast til felles bruk på skulen og ikkje lånast ut. Norunn finn ut av kva utstyr ein treng.

*SFO.*

SFO-opptaket for kommande skuleår vert gjort etter gamle vedtekter. Dei nye vedtektene vert ikkje gjeldande før neste opptak. SFO staben har nyleg vore på eit nyttig utviklingsseminar om SFO på Hjelmeland. Det vert jobba med utarbeiding av eit nytt system ift digital søknad saman med Strand og Hjelmeland kommune. Laila skriv ned nokre erfaringar ho har med SFO og sender dei til Svein Carlos.

*Telefon på skulen*.

Telefon er framleis ei utfordring på skulen, men det vert arbeida med saka. Eit nytt datasystem er under utarbeiding, som også vil betre telefonsituasjonen. Det vert også tilbudt mobilavtalar til lærarane. No går telefonane til kommunehuset som vidareformidlar beskjedar eller set over til dei det gjeld på skulen. FAU opplever at dei tilsette på skulen er flinke til å svare på e-post.

**Sak 2: Val av foreldrerepresentantar i FAU og lærarar som kan reservera seg.**

Linda har motteke svar på brev om deltaking i FAU. Kort summert er vedtaket at lærarar og andre tilsette ikkje kan vera klassekontaktar eller sitja i FAU på den skulen eller barnehagen der dei har hovuddelen av jobben sin. Her kan ein søkja om dispensasjon frå dette vedtaket. . FAU ønskjer ein oversikt over kven som er valbare representantar i foreldregruppa. Camilla og Marianne skriv forslag til valkriterier for FAU. Her skal frå tidlegare av vera skrive ei slik rutine. Så før dei startar med dette, må kvar klassekontakt sjekka klassepermen sin for å sjå om oversikta kan liggja der? Linda høyrer med FAU for ungdomstrinnet om dei kan vera interesserte i å vera med på å utarbeida ei slik rutine.

**Sak 3: Informasjon frå rektor: sjukemeldingar og ressurstilgong.**

I januar og februar var det svært mange sjukemeldingar blant tilsette på skulen. Dei siste vekene har det vore mindre. Det vert heile tida jobba med dette. Det går diverre mest utover dei svakaste elevane. AMU skal sjå på dette. Periodevis har det vore vanskeleg å få tak i vikarar, men no er det bra.

Skulen blir også ramma av reduserte stillingar, men det vert jobba med å bruke dei tilgjengelege lærarressursane meir effektivt. Linda har snakka med utdanningsforbundet om bemanningsnorm i skulen og korleis Sand skule ligg an i høve til samanliknbare skular. Sand skule ligg ikkje så godt an. FAU ønskjer å gå politisk veg. Svein Carlos , Linda og Nils Erik møtest for å drøfte denne saka. Linda tek saka opp med kommunalt FAU.

**Sak 4: Stolane til elevane.**

Ergoterapeut kjem for å sjå på og vurdere stolane til elevane. Dersom rapporten frå ergoterapeut viser at stolane er ubrukelege, kan denne leggjast ved eit skriv frå FAU, Det vil bli tatt med i det neste budsjettet. For at det skal bli tatt med i budsjettet, må rapporten og brevet vera klart før sommaren. Her har FAU alt sendt eit skriv om stolane til skulen. Åsta har kontakt med ergoterapeut. Det vart stilt spørsmål om det er greitt at elevane tek med eigne stolar til skulen dersom dei opplever stolane som vonde å sitte på. Dette svara Svein Carlos ja til.

**Sak 5: 10. klasseturen**

Det er politisk vedteke at 10 klasse har rett på ein tur til Oslo, men det følgjer ikkje med friske midlar til dette vedtaket. Elevane blir støtta frå skulen sitt budsjett med 3500 per elev i tillegg til eigeninnsats på minst 2000 kroner per elev. Dette fører til at det er lite pengar igjen til at dei andre klassetrinna også kan få turar, fordi alle midlane vert brukt på 10 klasseturen. Dette er uheldig, sidan slike små avbrekk i skulekvardagen i ulike klassetrinn er positivt for klassemiljøet og fellesskapet i klassane. FAU meiner at det bør komma friske midlar til dette. Ii tillegg kan elevane jobba meir dugnad. Dette så den andelen skulen må betala i høve turen vert mindre.

Dersom det ikkje kjem friske midlar til dette, meiner FAU at ein må oppheva vedtaket om at 10 klasse har rett på ein tur til Oslo. Linda høyrer kva SU tenker om dette på torsdag. Morten og Linda stiller frå FAU i SU torsdag 6/4. FAU tenker at det må utarbeidast ein mal for 10 klasseturen, med faste, forutbestemte utgifter, som er lik frå år til år.

**Sak 6: Sykkel/trafikkopplæringsdag på skulen.**

Tida går fort! Me avventer denne dagen til hausten.

**Sak 7: Ymse**

1. *Legging av kunstgrasbane på grusbanen*

Ein reknar med at det vil ta om lag 1 månad å utføre arbeidet med å byggje kunstgrasbane. Dette vil gi nokre utfordringar medan det står på, men det bli bra til slutt.

1. *Nettvett.*

Det er fleire klassar på Sand skule som opplever store utfordringar knytt til bruk av sosiale medier blant elevane. Det er kome ønske frå enkelte foreldre at ein treng undervisning om dette temaet. Det kom forslag om å invitere barnevakten.no, evt medietilsynet til ei samling for foreldre på kulturhuset om nettvett. Barnevakten.no har eit opplegg for foreldre på kveldstid. Det kostar om lag 4500 pluss reiseutgifter å få foredragshaldar til å komma ein kveld til Sand. Det går også an å få eit opplegg med elevane på dagtid i tillegg. Då vil prisen bli mellom 8000 og 9000 totalt. Ein ville nok hatt mest nytte av dette dersom både elevane og dei vaksne får informasjon om dette temaet same dagen. Kulturhuset låner velvillig lokaler til dette føremålet. Det einaste ein må dekke er timebetaling for teknisk ansvarleg. Ein kan bruke resterande midlar frå saniteten (luseaksjonen) til dette. Morten sjekker om det er muleg å få midlar frå AMU til dette føremålet.

Dette er også ei utfordring på ungdomsskulen. Går det an å få til eit samarbeid med FAU ungdomstrinnet om dette? Camilla høyrer med FAU ungdomstrinnet.

Åsta høyrer med Svein Carlos om kva han tenker om dette. Er dette noko skulen kan tenke seg å vere med å betale for? Kva dato passar det evt for skulen?

Når ein har fått endeleg klarsignal frå skulen, tek Camilla og Torborg kontakt med føredragshaldar og kulturhuset for vidare planlegging.

FAU utarbeider infoskriv om dette til foreldrene.

Neste møte???

Referent: Torborg Fossan Steine